लगभग एक वर्ष के पश्चात इस रेलवे लाइन का ठाणे से कल्याण (20 कि.मी.) तक विस्तार हुआ। कल्याण से यह लाइन दो दिशाओं में वीभाजित हो जाती है अर्थात् उत्तर –पूर्व लाइन इगतपुरी और भुसावल की ओर तथा दक्षिण- पूर्व लाइन पुणे तथा सोलापुर की ओर जाती है। दो घाट खंडों (भोर तथा थल) से होकर इस लाइन केनिर्माण में 7 से 9 वर्षों तक का समय लगा। आस्ट्रीयन पर्वत शिखर में सेमरिंग पास ही रेल निर्माण के इतिहास में पहली समानांतर लाइन थी जो पर्वतीय श्रृखंलाओं से होकर गुजरती थी। 1861 से 1870 तक का समय जीआईपी रेलवे के लिए काफी महत्वपूर्ण था क्योंकि इस कालावधि में तेजी से विकसित होते औद्योगिक शहर मुंबई को भारत की शाही राजधानी कलकत्ता के साथ जोडा़ गया। इसी दशक में, बॉम्बे (अब मुंबई) को मद्रास (अब चेन्नई) के साथ- साथ नागपुर से भी जोडा़ गया।